Black Mesa

Black Mesa (בעברית: בלאק מסה; לשעבר Black Mesa: Source) הוא חידוש למשחק Half-Life אשר יצא ב-1998, עלילתו זהה לזו של Half-Life, לפחות מההתחלה עד לפני הכניסה ל"עולם הגבול" החייזרי זן (Xen). החידוש, עובד על המנוע Source וניכר שיפור עצום בגרפיקה לעומת המשחק המקורי. בנוסף לשיפור הגרפיקה כולל המשחק פסקול משלו, והחלק המתרחש בעולם החייזרי Xen נכתב מחדש באופן ההולם יותר, לטעם המפתחים, משחק בן ימינו. פיתוח המשחק נמשך לסירוגין מ-2004, ולאורך הדרך שוחרר גרסאות מתקדמות יותר ויותר. ב-14 בספטמבר 2012 שוחררה גרסה חינמית שכללה את כל מה שפיתחו עד מועד זה גרסה זו עדיין חופשית להורדה בחינם, אך היא אינה כוללת את כל מה שנוסף מאז מועד שחרורה. המשחק בגרסתו המלאה למחשבי PC פורסם ב-6 במרץ 2020, ומתוכננת הפצה עתידית למחשבי MacOS. אופן פיתוח המשחק שונה באופן ניכר משיטת הפעילות הרגילה של סטודיו המפתח משחק. צוות הפיתוח, שנקרא Crowbar Collective (איגוד הלום, על שם לום הפלדה האייקוני של פרימן) מפוזר על פני העולם כולו, ומתקשר בדואר אלקטרוני ושיחות סקייפ. באופן זה הצליחו להתאגד מספיק חובבים של המשחק המקורי שבקיאים בפיתוח, גרפיקה וסאונד למאמץ משותף. ערך מורחב – Half-Life#דמויות ראשיות הדמויות שמוצגות במשחק נמצאות גם בHalf-Life. ערך מורחב – Half-Life#עלילה לפחות עד ההגעה ל־Xen, עלילת המשחק זהה לעלילה של Half-Life. ערך מורחב – Half-Life#משחקיות Black Mesa הוא משחק יריות בגוף ראשון שבו השחקן צריך להילחם בשדה הקרב ולפתור חידות ופזלים במהלך המשחק. עם יציאת Half-Life 2 ב-2004, Valve העלתה מספר כותרות עבר, שבהם מנוע ה־Source החדש שלהם, עבר פורט מיוחד, בשביל המשחק Half-Life: Source, שהוא בעצם ריימק לHalf-Life המקורי אשר יצא ב-1998. הגרפיקה של מנוע ה־Source יותר מתקדמת מהגרפיקה של המנוע הישן, GoldSrc ששימש בגרסאות המקוריות. Half-Life: Source כולל בתוכו מנוע פיזיקלי חדש בשם Havok, שבו שופרו התזוזה והאור. אף על פי כן, הטקסטורה והמודלים של המשחק לא שונו. Half-Life: Source זכה לביקורות מעורבות. ב-IGN אהבו את ממשק המשתמש החדש, ואפשרויות טכניות אחרות, אך ציינו שלא קיבל הרבה שיפורים בהשוואה למשחקי Valve אחרים אשר עברו פורט מנוע ל-Source. ב-GameSpy אמרו שבעת שהוא היה "בונוס קטן וכיפי", הוא היה "בוודאי לא השדרוג הגרפי הגדול שכמה אנשים חשבו שיכול להיות". בעל חברת Valve, גייב נואל, אמר שהשלמת ריימק של Half-Life על ידי מעריצי המשחק, על ידי שימוש במנוע Source "לא רק אפשרי, אלא בלתי נמנע ...". Black Mesa החל כשילוב של שני פרויקטים התנדבותיים עצמאיים, כל אחד במטרה לעשות בדיוק את זה: לשחזר לחלוטין את Half-Life בשימוש במנוע Source. מוד ה-Leakfree הוכרז בספטמבר 2004. פרויקט Half-Life: Source Overhaul הוכרז חודש לאחר מכן, באוקטובר 2004. לאחר שהבינו שהמטרות שלהם דומות, מנהלי הפרויקטים של שני הצוותים החליטו להשתלב. הם הקימו צוות חדש המונה 13 אנשים בשם Black Mesa. ה-"Source" שמופיע בכותרת הפרויקט הוסר, כאשר Valve ביקשה מהצוות למחוק בשביל "למנוע בלבול בשאלה האם היה או לא [היה] מוצר שאושר הוא רשמי", שבעצם לא היה. לאחר הוצאת הגרסה החינמית יצרה Valve, מפתחת המשחק המקורי שהיא גם בעלת חנות המשחקים האינטרנטית סטים, קשר עם Crowbar Collective וסוכם על שיתוף פעולה מסוים. Crowbar Collective קיבלו רישיונות שפתרו את כל מוקשי זכויות היוצרים, וגישה לצוות הטכני של Valve שסייעה בידע פנימי על מנוע המשחק. עם זאת פורסם בהבלטה כי הפיתוח כולו היה ונשאר בידי Crowbar Collective. צוות הפיתוח כיום, מונה 40 מתנדבים - מעצבים שלבי משחק, מתכנתים, יוצרי מודלים, אמני טקסטורות, אנימטורים, טכנאי קול, שחקני דיבוב ותמיכה. בהתחלה, תוכנן המשחק לעבוד עם מנוע Source בגרסת 2004, אך לאור יצירת הקופסה הכתומה ב-2007 שונתה גרסת המנוע לגרסה של 2007. כעת (על פי הודעה מהמפתחים) המשחק יצא בתור משחק עצמאי על מנוע הסורס החדש ביותר. ב-2005 פרסמו המפתחים קדימון הדגמה, וקדימון באורך מלא ב-2008. הם גם פרסמו תמונות, סרטונים, וציורים במהלך פיתוח הפרויקט. באביב 2009 ל-Black Mesa נקבע תאריך יציאה, שהוא מתישהו ב-2009, אך התאריך שונה ל-"when it's done" ("כשזה יהיה מוכן"), ואחרי זה המפתחים לא יכלו לקבוע תאריך מדויק ליציאת המשחק. ב-10 ביוני 2012 הכריז צוות המפתחים, שיוציאו "מדיה" חדשה לגבי המשחק ברגע שדף הפייסבוק שלהם יעבור את רף ה-20,000 לייקים. המטרה הושגה ב-11 ביוני 2012, יום לאחר ההכרזה, כאשר פורסמו 8 תמונות מסך חדשות. ב-2 בספטמבר 2012 הכריז מנהיג הפרויקט, קרלוס "cman2k" מונטרו (Carlos Montero) שתאריך היציאה של המשחק נקבע ל-14 בספטמבר 2012, ואכן Black Mesa יצא ב-14 בספטמבר 2012, כהורדה חופשית. אומת גם שהמשחק ייכנס לחנות הסטים (בתור משחק עצמאי ולא בתור מוד כפי שהוחלט בהתחלה). המשחק כולל את רוב הפרקים המקוריים ב-Half-Life, מתחילת המשחק, עד לפני שיגור לעולם החייזרי Xen, שהושמט כיוון שהמפתחים יוציאו את המשחק המלא בחנות הסטים. אורך המשחק מוערך בין 8 ל-10 שעות משחק רצופות. בשל בעיית זכויות יוצרים, נמנעו המפתחים משימוש בפסקול המקורי של Half Life. למשחק עצמו נוסף גם פסקול חדש של המשחק, שנכתב על ידי טכנאי הקול ג'ואי נילסן (Joel Nielsen) וכולל בתוכו 30 רצועות, באורך כולל של 50 דקות ו-2 שניות. הפסקול זמין להורדה הפסקול יצא בספטמבר 2012. בזמן פיתוח המשחק, Black Mesa קיבל תשומת לב מכמה מגזיני משחקי וידאו. זה כבר הוצג במאמרים מהמגזינים Computer Gaming World, PC PowerPlay, ו-PC Gamer UK. וואלב פרסמה עדכונים לגבי המוד בהפצה הדיגיטלית שלהם, פלטפורמת סטים בשנת 2007: "אנחנו להוטים לשחק בזה [Black Mesa] כאן כמו כולם." הפרויקט זכה במודים הגדולים ביותר שלא יצאו, באתר של המודים למשחק וידאו, Mod DB ב-2005 וב-2006. Mod DB נתן לפרויקט ציון לשבח בבחירה שלהם למודים הגדולים שלא יצאו ב-2007. אחרי שקיבלו גרסת מפתחים של Black Mesa בדצמבר 2009, המגזין PC PowerPlay כתב שהגדרת המשחק "נראה, נשמע, [וגם] פועל טוב יותר מהגרסה הקודמת." לאחר שחרור המוד, ההתרשמות הראשונית מהמשחק הייתה חיוביות מאוד. Half-Life Source אתר האינטרנט הרשמי של Black Mesa (באנגלית) Black Mesa, סרטונים בערוץ היוטיוב "Black Mesa", במסד הנתונים הקולנועיים IMDb (באנגלית) Black Mesa, באתר PCGamingWiki (באנגלית) מתוך הפורומים של Black Mesa - קרלוס "cman2k" מונטרו, 01/09/2012 מתוך הפורומים של Black Mesa - ג'יימס קאן, 01/11/2011 You Can Play Black Mesa Right Now - Kotaku.com, 14/09/2012 Launch Details (Release Personnel) Black Mesa: Community Forums, 05/09/2012. "At launch, a launch pad will be available offering multiple mirrors and options for download." http://www.blackmesasource.com/#download Black Mesa returns to the surface - new 'media' Inbound - ComputerAndVideoGames.com, 10/06/2012 New Black Mesa screenshots begin final release phase - ComputerAndVideoGames.com, 11/06/2012 Community Update - blackmesasource.com, 02/09/2012 Black Mesa Mod Out in Two Weeks - Kotaku.com, 15/09/2012 Fans resurrect Half-Life video game - BBC News (BBC), 03/09/2012 Black Mesa - Soundtrack - ג'ואי נילסן, 2 בספטמבר 2012 יום שישי, 26 בינואר 2007 - סטים. Valve . "Congratulations to the Black Mesa for Half-Life 2 MOD team for picking up the Most Anticipated MOD Award for the coming year from Mod DB. Over 80,000 votes were cast for MODs built for a number of different games, and they have been crowned this year's most wanted. [...] We're as eager to play it here as everyone else." Mods of 2005 - Mod DB. DesuraNET Pty Ltd, 26/01/2006 Mods of 2006 - Player's Choice Mod DB. DesuraNET Pty Ltd, 13/01/2007 2007 Mod of the Year Awards - Player's Choice Winners Showcase". Mod DB. DesuraNET Pty Ltd.. 28 בינואר 2008. "An honorable mention is due to the mod Black Mesa which continues to poll extremely strongly year after year, but misses out on a place in the top 5 because you cannot win a spot in the best unreleased category twice." Black Mesa Review - bagofgames.com, 15 בספטמבר 2012 Impressions: Black Mesa is awesome - destructoid.com, 15 בספטמבר 2012